**Van Gog** (u originalu: **Van Gogh**) je srpska rok grupa koja je nastala 1986. i najveću popularnost doživela u drugoj polovini 1990ih.

Istorija
--------

Grupa je osnovana u januaru 1986. godine. Osnivač grupe je gitarista Zvonimir Đukić – Đule. Grupu su u prvoj postavi činili gitarista Zvonimir Đukić – Đule. pevač Goran Milisavljević, klavijaturista Đorđe Petrović, basista Predrag Popović i bubnjar Srboljub Radivojević. U februaru 1986. godine su objavili promotivni singl sa pesmom „Tragovi prošlosti". Krajem iste godine izašao je prvi album benda, „Van Gogh". Ubrzo nakon toga, grupa je privremeno prestala sa radom.

Zvonimir Đukić je obnovio grupu 1990. godine, sa novom postavom, te je iste godine izdat singl „Gubiš me". Tokom 1991. pojavio se album „Svet je moj", na kome, je pored uloge gitariste, Zvonimir Đukić Đule preuzeo i ulogu pevača. Pored njega, od originalne postave je ostao samo Srboljub Radivojević, a na albumu su svirali i klavijaturista Vlada Barjaktarević, basista Aleksandar Barać, bubnjar Vladan Cvetković i veliki broj gostiju.

Na sledeća dva studijska albuma, „Strast" (1993) i „Hodi" (1996), grupa je svedena na trio Đukić/Barać/Radivojević. Koncertni kompakt-disk „No comment" snimljen je na njihovim nastupima 23. i 24. januara 19[1]97. godine u beogradskom SKC-u. Polovinom 1998. godine objavili su mini kompakt-disk sa dve akustične verzije pesme „Polje snova". Nakon toga, Barać je kormilo prepustio Dušanu Bogoviću, ali i njega je ubrzo zamenio Dragan Ivanović.

1999. godine izašao je album „Opasan ples".

Koncertni disk „Happy New Ear" snimljen je na nastupu u novobeogradskoj Hali sportova 24. decembra 1999. godine.

Krajem 2002. godine izašao je album „DrUnder". Krajem 2002. godine se grupi pridružuje Dejan Ilić na bas gitari, kao zamena Draganu Ivanoviću.

Nakon pauze od skoro četiri godine, sedmi studijski album grupe Van Gog, nazvan „Kolo", pojavio se u prodaji 24. maja 2006, sa pridruženim članom na turneji gitaristom Branislavom Gluvakovim. Tekst za „Kolo — ludo luda" urađen je po motivima pesme Vuka Karadžića.

Godine 2007. su osvojili nagradu MTV „Adrija" za najboljeg regionalnog izvođača (engl. Best Adriatic Act).[2] i iste godine u maju održan je koncert u prepunoj hali prestižne Beogradske arene.

U proleće 2009. godine izlazi album pod nazivom „Lavirint" koji je u periodu od jednog meseca prodat u više od 100.000 primeraka.

U novembru 2009. godine održan je drugi koncert u Beogradskoj areni.

2013. godine grupa je objavila novi studijski album "Neumeren u svemu".

Godine 2014. grupa je ponovo osvojila nagradu MTV „Adrija" za najboljeg regionalnog izvođača.[3]

2019. godine grupa je objavila novi studijski album "More bez obala". Branislava Gluvakova na gitari, menja Branislav Stiković, koji prestaje sa radom u grupi zajedno sa Dejanom Ilićem februara 2020. godine.

Razlog personalnih promenama je želja frontmena i osnivača grupe Zvonimira Đukića Đuleta da se grupa vrati u formaciju bazične trojke - gitara, bas, bubanj.

Pored MTV nagrada, grupi su dodeljena još mnogobrojna domaća i inostrana priznanja.

Grupa je tokom svoje karijere održala veliki broj koncerata u zemlji, regionu i inostranstvu, obišavši i sve kontinente svojom muzikom. U Beogradu grupa je svirala u svim koncertnim prostorima (KST, SKC (1986.1997. 1998.), Hala sportova (1999. 2014.) Stadion Tašmajdan (2003.), Dom omladine, Beogradska arena, Bel expo (2016), Kombank dvorana (2019). Grupa je u svojoj 35.godišnjoj karijeri odsvirala veliki broj koncerata.

Grupa je u svojoj 35.godišnjnoj karijeri sarađivala sa velikim brojem eminentnih domaćih muzičkih producenata. A poslednjih 15 godina rada, grupa uspešno kreativno sarađuje sa muzičkim producentom Vojislavom Aralicom.

Za svoj stvaralački i kreativni proces, grupa je odabrala prestižni muzički studio Siena u Beogradu.

**Aktuelni članovi grupe su Zvonimir Đukić Đule, Srboljub Radivojević Srba i Dragan Ivanović.**

Diskografija
------------

### Albumi

* *Van Gogh* (PGP RTB, 1986)
* *Svet je moj* (PGP RTB, 1991)
* *Strast* (PGP RTS, 1993)
* *Tragovi prošlosti* (kompilacija; PGP RTS, 1995)
* *Hodi* (PGP RTS, 1996)
* *No Comment* (koncertni; Metropolis, 1997)
* *Opasan ples* (Metropolis, 1999)
* *Happy New Ear* (koncertni; Metropolis, 2001)
* *DrUnder* (Hi Fi Centar, 2002)
* *Kolo* (PGP RTS, 2006.)
* *Srećno novo (Uživo) (*Hayat Production, 2007*)*
* *Lavirint* (MT:S, 2009)
* *Neumeren u svemu* (Gold / Croatia Records, 2013)
* *Ako stanemo gubimo sve* (Exepro Produkcija, 2016)
* *More bez obala* (Exepro Produkcija, 2019)
* Rođendanski "Acoustic & Electric" LIVE - DVD (2016)

### Singlovi

* *Tragovi prošlosti*/*Samo san* (PGP RTB, 1986)
* *Tvoj smeh*/*Kako zove se* (PGP RTB, 1987)
* *Gubiš me*/*Tvojim imenom* (PGP RTB, 1990)
* *Zemlja čuda*/*Besnilo* (Mega MA mix; PGP RTS, 1994)
* *Qu'hier que demain* (Metropolis, 1998)
* *Nešto vuče me dole* (Croatia Records, 2013)

Spoljašnje veze
---------------

* Zvanični sajt
* Zvanični sajt do aprila 2006. Arhivirano 2009-02-06 na Wayback Machine-u
* 
* 

| * p
* r
* u
Dobitnici MTV nagrade za najboljeg izvođača na prostoru MTV Adrije |
| --- |
| Flag of Slovenija Sidharta (2005) • Flag of Srbija Aleksandra Kovač (2006) • Flag of Srbija Van Gog (2007) • Flag of Bosna i Hercegovina Laka (2008) • Flag of Hrvatska Lollobrigida Girls (2009) • Flag of Srbija Gramovondžije (2010) • Flag of Bosna i Hercegovina Dubioza kolektiv (2011) • Flag of Crna Gora Who See (2012) • Flag of Bosna i Hercegovina Frenkie (2013) • Flag of Srbija Van Gog (2014) • Zastava Sjeverne Makedonije Danijel Kajmakoski (2015) • Flag of Srbija S.A.R.S. (2016) • Flag of Srbija Ničim izazvan (2017) |